钦定古今图书集成/明伦汇编/氏族典/第385卷 > 李孝逸
## 钦定古今图书集成/明伦汇编/氏族典/第385卷 > 李孝逸

按《唐书淮安王神通传》：“神通子孝逸，少好学，颇属文。
始封梁郡公。高宗时，四迁益州大都督府长史。武后
擅国，入为左卫将军。徐敬业称兵，以孝逸为左玉钤
卫大将军扬州行军大总管，帅师南讨，以功进镇军
大将军，徙封吴国公。威名棱然。武承嗣等忌之，使人
腾恶语闻上，武后信之，流儋州，薨。”